Pakruojo gaisrinė

miniatiūra|250px|Senoji gaisrinė Pakruojyje, 2014 m.
miniatiūra|180px|left|Atnaujinto pastato kopija Rumšiškėse
miniatiūra|250px|right|Pastate pakeistos garažo durys, 2014 m.

Pakruojo senoji gaisrinė – valstybės saugomas istorijos paveldo objektas (), stovintis Pakruojo miesto centre, Laisvės a. 10. Į Kultūros paveldo registrą įtrauktas 2005 m. Šios gaisrinės pastato kopija pastatyta Lietuvos liaudies buities muziejuje, ekspozicijoje „Miestelis“.Lietuvos liaudies buities muziejaus kompleksas Rumšiškėse  

Originalus pastatas perstatytas. Šiandieninė Pakruojo priešgaisrinė tarnyba yra savivaldybės biudžetinė įstaiga, įsikūrusi L. Giros g. 3D.

 Istorija 

XX a. pradžioje Pakruojo miestelyje suburta ugniagesių draugija. 1928 m. gausėjant gaisro gesinimo priemonėms buvo pastatyta gaisrininkų stoginė turimam inventoriui laikyti, patalpos budinčiajam. Taip pat buvo įrengta salė. Ugniagesių stoginės pastato salė anuomet naudota ir miestiečių reikmėms - šokiams, vaidinimams, nes į parapijos namus kitų religinių bendruomenių nariai neidavo, o čia galėdavo rinktis ir lietuviai, ir žydai, ir kitų tautybių žmonės.Tarpukario miestelis 

Laikui einant keitėsi gaisrinės išplanavimas. Buvo nugriauta senoji gaisrinė, liko tik stoginė. Salė buvo pertvarkyta į garažą. 1995 m. stoginė buvo uždaryta, pastačius naują priešgaisrinį depą.

2008 m. rajono savivaldybė rengė senosios gaisrinės techninį projektą, siekiant pritaikyti ją visuomenės poreikiams.Gaisrinė po restauracijos pasikeis Planuota objektą atnaujinti ne tik iš išorės: pirmame aukšte įrengti rūbinę, tualetą, laiptinę į antrą aukštą, vieną darbo kabinetą ir apie 80 m² dydžio salę. Antrame aukšte buvo numatyta įkurti menų dirbtuves. 

2014 m. senoji gaisrinė stūksojo apleista.Saugotinam objektui leidžiama sugriūti

 Architektūra 

Ant pastato likęs užrašas „Pakruojo ugniagesių draugijos stoginė“. Statinio erdvinę struktūrą sudaro vieno aukšto pagrindinė dalis ir ant jos esantis dviejų tarpsnių bokštelis. Pagrindinę dalį sudaro vėlesniu laikotarpiu įrengtos gaisrininkų buitinės patalpos ir garažas. Buitinių patalpų dalies planinė struktūra suformuota vėlesniu laikotarpiu. Pakeista garažo galinė siena ir durys.

 Rekonstrukcija 

2019 m. rudenį senoji gaisrinė pradėta rekonstruoti į kultūros paskirties pastatą, kartu sutvarkant Laisvės aikštę aplinkui statinį.Pradedami vykdyti Pakruojo gaisrinės kapitalinio remonto ir tvarkybos darbai. pakruojis.lt Vykdomi kapitalinio remonto darbai  paveldosaugininkų bendruomenėje susilaukė prieštaringų vertinimų dėl autentiškumo išsaugojimo. Unikalus pastatas buvo nugriautas, palikus tik vieną autentišką sieną, be to, senųjų sienų vietoje buvo mūrijamos šiuolaikinės silikatinės plytos.Nugriovus šimtametės Pakruojo gaisrinės sienas, keliamas klausimas – ar Lietuvoje egzistuoja restauravimo kultūra?. sa.lt 

 Šaltiniai 

 Nuorodos 

 Pakruojo rajono lankytini objektai. Pakruojo senoji gaisrinė 
 Šiaurės Lietuvos paveldas. Technikos vertybės

Kategorija:Lietuvos gaisrinės
Kategorija:Pakruojo rajono paveldas
Kategorija:Lietuvos liaudies buities muziejus
Kategorija:Pakruojis